У размове з прэсай арганiзатары фестывалю не абмiнулi i шэраг праблемных, нявырашаных пытанняў. Па-ранейшаму фестывальная сталiца не можа пахвалiцца колькасцю i якасцю гасцiнiчных месцаў, i не толькi для эстрадных зорак. Iх проста не хапае для любой катэгорыi гасцей i ўдзельнiкаў “Славянскага базару”. Таму слушная i разумная прапанова Радзiвона Баса аб тым, што варта будаваць не гасцiнiцы-гiганты, а зручныя атэлi на 40—50 месцаў з умовамi, якiя адпавядаюць еўрапейскаму i сусветнаму ўзроўню. Не хапае таксама рэстаранаў, кафэ, iншых прадпрыемстваў хуткага харчавання. Для прыкладу, вельмi праблематычна будзе кармiць в`етнамскiх гасцей у сувязi са спецыфiкай iх нацыянальнай кухнi. Ды i для кiтайцаў выбар страў не надта шыкоўны…